《宿香山阁》
唐代·贺朝

暝上春山阁，梯云宿半空。轩窗闭潮海，枕席拂烟虹。

朱网防栖鸽，纱灯护夕虫。一闻鸡唱晓，已见日曈曈。

作者简介：贺朝[唐]（约公元711年前后在世）（旧唐书误作贺朝万。此依《国秀集》及《搜玉集》），字不详，越州人。生卒年均不详，约唐睿宗景云中前后在世。工诗。神龙中（公元708年左右）与贺知章、万齐融、张若虚、邢巨、包融俱以吴、越之士，文词俊秀，名扬上京。官止山阴尉。今存诗八首。